बिन्दिया गोस्वामी

बिन्दिया गोस्वामी हिन्दी फ़िल्मों की पूर्व अभिनेत्री हैं। उन्होंने 1970 के दशक के अंत से 1980 के दशक के शुरुआत तक हिन्दी फिल्मों में अभिनय किया। 

 व्यक्तिगत जीवन 
बिन्दिया का जन्म भरतपुर में श्री वेणुगोपाल गोस्वामी जो कि तमिल अयंगर थे और कैथोलिक मां डॉली, के यहाँ हुआ था। बिन्दिया ने अपने सह-कलाकार विनोद मेहरा से शादी की थी, लेकिन शादी के चार साल बाद उनका तलाक हो गया। इसके बाद, बिन्दिया ने 1985 में निर्देशक जे॰ पी॰ दत्ता से शादी करने के लिए अपने अभिनय करियर को छोड़ दिया, जिनके साथ उनकी दो बेटियाँ हैं, निधि और सिद्धि।

 फिल्मी सफर  
बिन्दिया को हेमा मालिनी की माँ द्वारा किसी पार्टी में खोजा गया था, जब वह सिर्फ चौदह साल की थी। उन्होंने फिल्म निर्माताओं से उनकी सिफारिश की। उनकी पहली हिन्दी फिल्म जीवन ज्योति (1976) थी जिसमें उन्होंने विजय अरोड़ा के साथ अभिनय किया था। विजय का करियर गिरावट की ओर था और फिल्म फ्लॉप हो गई। बिन्दिया आगे बढ़ी और जल्द ही निर्देशक बासु चटर्जी के साथ खट्टा मीठा (1977) और प्रेम विवाह (1979) में सफल रही। हालाँकि, उनकी सबसे बड़ी हिट, निर्देशक ऋषिकेश मुखर्जी की कॉमेडी फिल्म गोल माल (1979) थी। उस फिल्म की सफलता ने उन्हें बड़े बजट की फिल्म शान (1980) में शशि कपूर के विपरीत भूमिका दी। हालाँकि, फिल्म को "औसत" घोषित किया गया था, लेकिन बिन्दिया गोस्वामी की भूमिका पर गौर नहीं किया गया। वह विनोद मेहरा के साथ लोकप्रिय फिल्म दादा (1979) में भी दिखाई दीं।

उनकी अन्य फिल्में रहीं, टक्कर (1980), सनसनी (1981), होटल (1981), खुद्दार (1982), आमने सामने (1982), हमारी बहू अलका (1982), रंग बिरंगी (1983), चोर पुलिस (1983), मेंहदी, (1983), अविनाश (1986),  मेरा यार मेरा दुश्मन (1987), आदि। 

 पोशाक डिजाइनर के रूप में कैरियर 
बिन्दिया ने रानी मुखर्जी, करीना कपूर और ऐश्वर्या राय जैसे महिला सितारों के लिए अपने पति जे॰ पी॰ दत्ता की फिल्मों जैसे बॉर्डर (1997), रिफ्यूजी (2000, एल ओ सी कारगिल (2003) और उमराव जान (2007) के लिए कॉस्ट्यूम डिजाइनिंग का काम संभाला।

 प्रमुख फिल्में
 वर्ष  फ़िल्म  चरित्र  टिप्पणी1987  मेरा यार मेरा दुश्मन  अनीता 1986  अविनाश  अलका 1983  मेंहदी  गौरी 1983  चोर पुलिस  1983  रंग बिरंगी  1982  हमारी बहू अलका  अल्का 1982  आमने सामने  इंस्पेक्टर ज्योति 1982  खुद्दार  मंजू वर्मा 1981  होटल  वंदना 1981  सनसनी  निशा श्रीवास्तव 1980  टक्कर  मीना 1980  शान  रेनू 1980  बंदिश  शांति 1979  गोल माल  उर्मिला 1979  खानदान  संध्या 1979  प्रेम विवाह  दीपा 1979  मुकाबला  चंपा1979  जानी दुश्मन  शांति 1978  राम कसम  चंपा1978  खट्टा मीठा  जरीन 1977  चला मुरारी हीरो बनने  मैरी 1977  जय विजय  राजकुमारी पद्मावती 1977  मुक्ति  पिंकी 

 नामांकन और पुरस्कार marwale

 सन्दर्भ 

 बाहरी कड़ियाँ 

श्रेणी:1961 में जन्मे लोग
श्रेणी:जीवित लोग
श्रेणी:हिन्दी अभिनेत्री
श्रेणी:भारतीय सिनेमा